Torsdag, den 1. november 2018

**Hvor stærkt er kulfiber i en crashtest? Det har Polestar vurderet**

Som et led i udviklingen af Polestar 1 har det Volvo-ejede selskab gennemført den første i en række af crashtests. Det er første gang, Volvo har testet styrken i et kulfiberforstærket polymerkarrosseri i en crashtest.

”Vi var meget spændte på denne test, som var den første crashtest af Polestar 1, og vi bevægede os ind på ukendt terræn,” siger Thomas Ingenlath, chef for Polestar. ”Det var et vigtigt punkt i udviklingen af Polestar 1, der gav os mulighed for at finde ud af, om de ideer og beregninger, der var udgangspunktet, da vi byggede bilen, var korrekte – og det var de”.

Kulfiber optager energi ved at revne og splintre. I et stålkarrosseri derimod er det de integrerede deformationszoner der mildner de kollisionskræfter, personerne i bilen påvirkes af.

Særlig fokus havde ingeniørerne på, hvordan kulfiberkarrosseriet reagerede på de ekstreme kræfter, der er på spil i en kollision; endvidere hvordan strukturen i det underliggende stålkarrosseri og kulfiberforstærkningen modstod kræfterne.

Polestar 1 prototypen blev sendt imod en stationær barriere med 56 km/timen, svarende til en frontkollision.

Det meste af energien blev absorberet af bilens kollisionsstruktur, og resten blev afbødet af kulfiberpanelerne i karrosseriet, som forblev stift og ikke viste tegn på deformation efter testen.

Zef van der Putten, som er ansvarlig for arbejdet med kulfiber hos Polestar, siger: ”Den første crash test viser, at beslutningen om at bygge Polestar 1’s karroseri i kulfiber har været rigtig. Den bekræfter også, at kulfiber lever op til de højeste sikkerhedsstandarder. Det er et eksempel på, hvordan Polestar er spydspids for teknologiudviklingen i Volvo Car Group”.

Crashtesten blev gennemført på Volvo’s sikkerhedscenter i Göteborg, hvor biler og andre køretøjer bliver kollissionstestet i en lang række trafiksimuleringer.

Billeder og yderligere information: [media.polestar.com](http://media.polestar.com/).

**Kontaktinformation:**

Duncan Forrester, Public Relations and Communications

duncan.forrester@polestar.com

Matt Velia, Media Relations

Matt.velia@polestar.com

Brent Ellis, Public Relations and Communications, EMEA

brent.ellis@polestar.com

Sunnie Zhang, Public Relations and Communications, APAC

sunnie.zhang@polestar.com

John Paolo Canton, Public Relations and Communications, Americas

jp.canton@polestar.com

***Om Polestar***

*Polestar er Volvo Car Group’s nye, brand for el-drevne biler. Polestar deler særlige teknologiske- og udviklingssynergier med Volvo og opnår som resultat af sin tilknytning til Volvo væsentlige stordriftsfordele. Disse synergieffekter muliggør*

*design, udvikling og produktion af separat markedsførte el-biler med høj effekt.*

*Polestar indleder den nye æra med Polestar 1 – en el-drevet hybrid**GT coupé på 600 hk, 1000 Nm og med en rækkevidde på 150 km på ren el, det længste for en hybridbil på verdensplan. Polestar 2 og Polestar 3 kommer senere i produktprogrammet som fuldt batteri-elektriske biler. Disse vil blive produceret i højere antal.*

*Polestar’s teknologi skal også indgå i el-drevne Volvo-biler. Den nye Volvo S60 T8 Polestar Engineered bruger vigtige Polestar-komponenter til at give et mere kontant og spændende køreoplevelse. Polestar optimerings-softwareopdateringer kan også fås til Volvo-modeller, og forbedrer seks effektområder, inklusive motorydelse. Mediainformation om Polestar Engineered ses på media.volvocars.com.*